6 ఏప్రిల్ 1941 ఏప్రిల్ 6 న 5:12 గంటలకు జర్మన్, ఇటాలియన్ , హంగేరియన్ దళాలు యుగోస్లేవియాపై దాడి చేశాయి. జర్మన్ వైమానిక దళం (లుఫ్తవఫె) బెల్గ్రేడ్ , ఇతర ప్రధాన యుగోస్లావ్ పట్టణాల మీద బాంబు దాడి చేసింది. ఏప్రిల్ 17 న యుగోస్లేవియా వివిధ ప్రాంతాల ప్రతినిధులు జర్మనీతో బెల్గ్రేడ్లో యుద్ధ విరమణ సంతకం చేయడంతో జర్మనీ దళాలను ఆక్రమణకు వ్యతిరేకంగా పదకొండు రోజుల ప్రతిఘటన యుద్ధం ముగింపుకు వచ్చింది. ఈ సంఘటనలో 3,00,000 కంటే ఎక్కువ యుగోస్లేవ్ అధికారులు , సైనికులు ఖైదు చేయబడ్డారు.

యాక్సిస్ పవర్స్ యుగోస్లేవియాను ఆక్రమించి విభజించాయి. క్రొయేషియా ఇండిపెండెంట్ రాష్ట్రం నాజీ ఉపగ్రహ రాజ్యంగా స్థాపించబడింది. 1929 లో ఉస్తాషే అని పిలువబడే నియంతృత్వ సైన్యం పాలించింది. కానీ దాని కార్యకలాపాలు 1941 వరకు పరిమితమైంది. జర్మనీ దళాలు బోస్నియా , హెర్జెగోవినాను అలాగే సెర్బియా , స్లోవేనియా భూభాగాలను ఆక్రమించాయి.బల్గేరియా,హంగరీ , ఇటలీలు దేశంలోని ఇతర ప్రాంతాలను ఆక్రమించాయి. 1941-45 వరకు క్రొయేషియన్ ఉస్తాసా పాలనలో 5,00,000 మందిని హతమార్చింది, 2,50,000 మంది బహిష్కరించబడ్డారు, మరో 2,00,000 మంది బలవంతంగా కాథలిక్కులుగా మార్చబడ్డారు.టెహ్రాన్ సమావేశంలో (1943) మాత్రమే స్వీకరించిన మిత్రరాజ్యాల గుర్తింపుతో. ఆరంభం నుండి యుగోస్లేవియా రెసిస్టెంస్ ఫోర్సెస్ రెండు దళాలను కలిగి ఉన్నాయి.ఒకటి కమ్యూనిస్టు నాయకత్వంలోని " యుగోస్లేవియన్ పార్టిసంస్ " , రెండవది " యుగోస్లేవియన్ రాయలిస్ట్ చెత్నిక్స్ ". ప్రో సెర్బియన్ చెత్నిక్కులకు " డ్రాజా మిహజ్లొవిక్ " నాయకత్వం వహించారు.పాన్ - యుగోస్లేవియా ఓరియంటెడ్ పార్టిసన్లకు జోసిప్ బ్రోజ్ టిటో నాయకత్వం వహించారు.

ఆక్రమిత పాశ్చాత్య , మధ్య ఐరోపాలో అతిపెద్ద నిరోధక సైన్యంలో అభివృద్ధి చేసిన ఒక గెరిల్లా పోరాటం ప్రారంభించింది. చెదినిక్లు ప్రారంభంలో బహిష్కరించబడిన రాయల్ ప్రభుత్వం , మిత్రరాజ్యాలచే మద్దతు ఇవ్వబడ్డాయి. కాని వారు త్వరగా ఆక్రమించే యాక్సిస్ దళాల కంటే పార్టిసిన్లను ఎదుర్కోవడంపై ఎక్కువగా దృష్టి పెట్టారు. యుద్ధం ముగిసేసరికి చేట్నిక్ ఉద్యమం యాక్సిస్ సరఫరాలపై పూర్తిగా ఆధారపడిన సహకారవాద సెర్బ్ జాతీయవాద మిలిషియాగా రూపాంతరం చెందింది. అయితే మొబైల్ పార్టిసన్లు వారి గెరిల్లా యుద్ధంలో గొప్ప విజయాన్ని సాధించారు. ఆక్రమిత శక్తులపై జరిగిన విజయాల్లో చాలా ముఖ్యమైనవి నెరెత్వా , సుత్జేస్కా యుద్ధాలు.

1942 నవంబరు 25 న " యాంటి-ఫాసిస్ట్ కౌన్సిల్ ఆఫ్ నేషనల్ లిబరేషన్ ఆఫ్ యుగోస్లేవియా " ప్రస్తుత బోస్నియా , హెర్జెగోవినాలో సమావేశమైంది. 29 నవంబరు 29 న బోస్నియా , హెర్జెగోవినాలో కూడా జాజ్సేలో కౌన్సిల్ తిరిగి సమావేశమై యుద్ధానంతర సంస్థకు స్థాపించింది. ఈ సమాఖ్య ఏర్పాటు ఈ తేదీ యుద్ధం తరువాత రిపబ్లిక్ దినోత్సవంగా జరుపుకుంది.

యుగోస్లావ్ పార్టిసియన్స్ 1944 లో సెర్బియా నుండి యాక్సిస్‌ను , 1945 లో మిగిలిన యుగోస్లేవియాను తొలగించగలిగారు. ఎర్ర సైన్యం బెల్గ్రేడ్ విముక్తితో పరిమిత సహాయాన్ని అందించింది , యుద్ధం ముగిసిన తరువాత ఉపసంహరించింది. మే 1945 లో పార్టిసిన్స్ మాజీ యూగోస్లావ్ సరిహద్దుల వెలుపల మిత్రరాజ్యాల దళాలను కలుసుకున్నారు. ట్రియెస్టే , స్టేరియా , కారింథియా దక్షిణ ఆస్ట్రియన్ ప్రావిన్సుల భాగాలను కూడా స్వాధీనం చేసుకున్నారు.అయినప్పటికీ అదే సంవత్సరం జూన్లో ట్రైస్టే నుండి పార్టిసన్లు వైదొలిగించబడ్డారు. ఇతర మిత్రరాజ్యాలతో ముఖాముఖిగా ఎదుర్కోవాలని కోరుకోలేదు.

యుగోస్లేవియా రాజ్యం పాత ప్రభుత్వ ఆధిపత్యం , రాజుకు విశ్వసనీయముగా ఉన్న వలసదారులు తిరస్కరించిన పార్టిసన్లని తిరిగి కలిపేందుకు పాశ్చాత్య ప్రయత్నాలు జూన్ 1944 లో టిటో-స్యుబాసిక్ ఒప్పందానికి దారితీశాయి. అయినప్పటికీ మార్షల్ జోసిప్ బ్రోజ్ టిటో నియంత్రణలో ఉండి ఒక స్వతంత్ర కమ్యూనిస్ట్ రాజ్యం నాయకత్వం వహించడానికి నిశ్చయించుకుని ప్రధానమంత్రిగా పాలన మొదలుపెట్టాడు. అతను మాస్కో , లండన్‌ల మద్దతును కలిగి ఉన్నాడు. 8,00,000 మందితో బలంగా పార్టిసన్ల సైన్యం అభివృద్ధి చేసాడు. యుగోస్లావియాలో రెండవ ప్రపంచ యుద్ధం సమయంలో బాధితుల అధికారిక యుగోస్లావ్ యుద్ధానంతర అంచనా 17,04,000. 1980 వ దశకంలో చరిత్రకారులు వ్లాదిమిర్ జెర్జవిక్ , బొగోల్జబ్ కోచోవిక్లచే సేకరించబడిన తదుపరి సమాచారం ప్రకారం మరణించిన వారి సంఖ్య దాదాపు 1 మిలియన్ ఉంటుందని అంచనా.

ప్రముఖులు
రెండవ ప్రపంచ యుద్ధం
ప్రభుత్వం
1934–1941